Sinised inimesed, kelle auras esineb kirgassiniseid toone, on meie  ajastu idealistid, kes püüdlevad kõrgema poole ja on ühel või teisel viisil pühendunud: hoolitsevad ja õpetavad mehed ja naised. Sinine kiirgus on äärmiselt loov. Kui meie teadvus on avatud olekus, oleme me loomejõu tipul ning väga vastuvõtlikud ideedele, mis meisse nõrguvad. Mõnda neist suudame mõista, tavaliselt visuaalsel kujul, teised puudutavad meid peenema energiana, andes inspiratsiooni ja täites meid optimismiga. Helesinine kiirgus iseloomustab ka sündinud optimiste, kes usuvad, et asjad liiguvad  alati paremuse poole  midagi head on tulemas.